จิณณ์ จับคู่เดือด พิ้งค์พลอย อาฉลอง สั่งบู๊ มังกรเจ้าพระยา
ละครบู๊แอ็กชันสุดสนุกจับคู่พระเอกหนุ่ม จิณณ์ จิณณะ และนางเอกสาว พิ้งค์พลอย-ปภาวดี ชาญสมอน พบกันแบบเต็มตัวประชันฝีมือพระเอกรุ่นพี่ เอก-รังสิโรจน์ พันธุ์เพ็ง ในละคร มังกรเจ้าพระยา เคยถูกสร้างเป็นภาพยนตร์แนวบู๊เมื่อปี พ.ศ.2537 โดยฝีมือการกำกับของศิลปินแห่งชาติ ฉลอง ภักดีวิจิตร ที่คราวนี้นั่งแท่นผู้กำกับอีกครั้งพ่วงตำแหน่งผู้จัดจาก บริษัท โกลด์ ซี.พี.จี. เอนเตอร์เทนเม้นต์ จำกัด เป็นเวอร์ชันละคร ปี พ.ศ.2563>> อ่านเรื่องย่อนิยายทุกเรื่อง คลิกที่นี่ <<เรื่องย่อผู้กองทอม ไล่ล่าเรือขนยาเสพติด คนร้ายคือลูกน้องของ เสี่ยโจ มาเฟียพัวพันการค้ายาเสพติด ทอม กับ จ่าเฉิด หนีมาได้ แต่หลักฐานถูกทำลาย ด้าน เสี่ยเหลียง นักธุรกิจจากเซี่ยงไฮ้เดินทางมาเปิดโครงการคอนโดมิเนียมริมน้ำพร้อม อาไช้ คนสนิทแต่กลับมีมือปืนชื่อ โทนี่ชาง บุกมายิง เสี่ยเหลียง ตาย ไมค์ ลูกชายของ เสี่ยเหลียง มาเมืองไทย ทอม จึงไปรอรับเพื่อเชิญไปสอบปากคำแต่ ไมค์ ไม่ให้ความร่วมมือ ขอตามล่าตัวฆาตกรเอง อาไช้ บอก ไมค์ ว่า เสี่ยเหลียง มีสัมพันธ์กับนางแบบเซ็กซี่ชื่อ ลินดา ซึ่งเชื่อว่ารู้เบาะแส ไมค์ ไปพบ ลินดา แต่เธอไม่ยอมให้ข้อมูล ไมค์ จึงไปหาแฟนเก่าลูกครึ่งไทยจีนชื่อ ฟาง ครูสอนเด็กอนุบาล ซึ่ง ทอม ก็กำลังจีบอยู่ ทอม เห็น ไมค์ ก็ไม่พอใจจนรู้ว่า ไมค์ เคยเป็นแฟนกับ ฟาง สมัยเรียนที่ฮ่องกง แต่ ไมค์ ต้องแต่งงานกับผู้หญิงที่พ่อหาให้ ฟาง อกหักกลับเมืองไทย ปัจจุบัน ไมค์ หย่ากับภรรยาและกลับมาหา ฟาง ทอม จึงคิดหาทางกีดกันผู้กำกับหาญ หัวหน้าของ ทอม ได้ข้อมูลว่า โทนี่ชาง มีพรรค พวกจากแผ่นดินใหญ่ซ่อนตัวแถวคอนโดริมแม่น้ำเจ้าพระยา มีคนเห็น ลินดา เข้าออกคอนโดแห่งนั้น ทอม กับ จ่าเฉิด จึงตามสะกดรอยพบ ไมค์ ที่มาสืบเหมือนกันเลยมีปากเสียง ต่อมา ไมค์ มาเยี่ยม เฉิน เพื่อนเก่าของบิดา เฉิน ได้เล่าว่า เหลียง เคยมีเรื่องกับ เสี่ยโจ โทนี่ชาง น่าจะเป็นคนของเสี่ยโจ และอยู่เบื้องหลังการตายของ เหลียง ต่อมา ฟาง แนะนำให้ ไมค์ รู้จักกับ ทอม ทั้งคู่ไม่ลงรอยและโชว์ลีลาแข่งจีบ ฟาง ทอมบอกให้ ไมค์ หยุดยุ่งเกี่ยวกับคดีแล้วทำตามกฎหมายไทยแต่ ไมค์ ไม่ยอมฟังจนมีเรื่องชกต่อยกันรุนแรง ฟาง เสียใจคดีไม่คืบหน้า ปัญหาหัวใจก็ต้องเคลียร์ จะลงเอยอย่างไรร่วมด้วย นัท-อติรุจ สิงหอำพล ธีระธันญ์ ขจรชัยเดชาวัฒน์ เจจินตัย แวนดริว พงศนารถ วินศิริ กรุง ศรีวิไล นึกคิด บุญทอง ฯลฯ ติดตามชมละคร มังกรเจ้าพระยา ได้ทุกวันศุกร์-อาทิตย์ ทางช่อง 7 HD และหาอ่านได้ทาง นสพ.ไทยรัฐทุกวัน
ละครบู๊แอ็กชันสุดสนุกจับคู่พระเอกหนุ่ม จิณณ์ จิณณะ และนางเอกสาว พิ้งค์พลอย-ปภาวดี ชาญสมอน พบกันแบบเต็มตัวประชันฝีมือพระเอกรุ่นพี่
มังกรเจ้าพระยา,จิณณ์ จิณณะ นวรัตน์,พิ้งค์พลอย ปภาวดี,เอก รังสิโรจน์,ฉลอง ภักดีวิจิตร,นิยาย,ข่าววันนี้,ละคร